# Benvinguts a Txetxènia

Benvinguts a Txetxènia (originalment en anglès, Welcome to Chechnya) és un documental estatunidenc del 2020, dirigit per David France, que tracta la persecució contra els homosexuals a Txetxènia de finals de 2010, i la xarxa d'activistes que els van ajudar a fugir de la república caucàsica que presideix Ramzan Kadírov. La producció del documental va protegir la identitat dels entrevistats, utilitzat tècniques visuals de deepfake, per poder fer arribar a l'espectador les emocions dels protagonistes sense posar en perill la seva seguretat.
Es va estrenar al Festival de Cinema de Sundance el 26 de gener de 2020, on va guanyar el premi al millor documental, i va participar en el 70è Festival Internacional de Cinema de Berlín, on els activistes David Isteiev, Olga Baranova i Maksim Lapunov van rebre el Premi Teddy. El 30 de juny de 2020 s'inicià la seva distribució a les plataformes d'HBO de diversos països.
A Catalunya, el documental es va projectar en el marc de la Mostra Internacional de Cinema Gai i Lesbià de Barcelona, a través de Filmin, el setembre de 2020. La versió doblada al català es va emetre el 28 de juny de 2022 al programa Sense ficció de TV3.

## Premis i nominacions

| Premi | Data | Categoria | Receptor(s) | Resultat |
| Festival de Cinema de Sundance | 1 de febrer 2020 | Premi Especial del Jurat al Muntatge de Documentals dels Estats Units | Tyler H. Walk | Guanyador |
| Festival de Cinema de Sundance | 1 de febrer 2020 | Gran Premi del Jurat en la secció de Documentals dels Estats Units | David France | Nominat |
| Festival Internacional de Cinema de Berlín | 28 de febrer 2020 | Teddy Activist Award | David Isteev, Olga Baranova, Maxim Lapunov | Guanyador |
| Festival Internacional de Cinema de Berlín | 1 de març 2020 | Panorama Publikumspreis (premi del públic) al millor documental | David France | Guanyador |
| Fetival de Cinema LGBT de Ljubljana | 20 de desembre 2020 | Premi del públic al Pink Dragon | Welcome to Chechnya | Guanyador |
| GLAAD Media Awards | 8 d'abril 2021 | Millor documental | Welcome to Chechnya | Nominat |
| Visual Effects Society Awards | 6 d'abril 2021 | Efectes visuals de suport destacats en una pel·lícula fotorealista | Ryan Laney, Eugen Bräunig, Maxwell Anderson, Johnny Han and Piers Dennis | Nominat |
| Sindicat de Directors d'Amèrica | 10 d'abril 2021 | Millor direcció d'un documental | David France | Nominat |
| Premi BAFTA | 6 de juny 2021 | Millor programa internacional | David France, Alice Henty, Askold Kurov and Joy A Tomchin | Guanyador |
| Hollywood Critics Association | 29 d'agost 2021 | Millor Docuserie, Pel·lícula de Televisió Documental o Sèrie de No Ficció de la Xarxa de Difusió o del Cable | Welcome to Chechnya | Guanyador |
| Premis Emmy | 18 de setembre 2021 | Mèrit excepcional en la realització de documentals | Alice Henty, David France, Joy A. Tomchin, Askold Kurov and Igor Myakotin | Nominat |

## Referències

* ↑ Catsoulis, Jeannette «‘Welcome to Chechnya’ Review: A Vital Indictment of Mass Persecution» (en anglès). The New York Times, 30-06-2020 [Consulta: 22 juliol 2020].
* ↑ Armentano, Zep «Un “deep fake” per a Txetxènia». El Cinèfil, 25-02-2020 [Consulta: 22 juliol 2020].
* ↑ «U.S. Documentary Special Jury Award for Editing — Welcome to Chechnya» (en anglès). Sundance Institute, 2020. Arxivat de l'original el 11 de juny 2020. [Consulta: 22 juliol 2020].
* ↑ «Welcome to Chechnya» (en anglès). Berlinale, 2020. [Consulta: 22 juliol 2020].
* ↑ «Teddy Award Ceremony 2020» (video) (en anglès). Youtube, 02-03-2020. [Consulta: 22 juliol 2020].
* ↑ «El festival Fire!! celebrarà al setembre la seva edició "més internacional" a través de Filmin». CCMA, 09-07-2020 [Consulta: 22 juliol 2020].
* ↑ «Benvinguts a Txetxènia... si no sou homosexuals». TV3, 24-02-2022. [Consulta: 22 juny 2022].
* ↑ Hipes, Patrick. «Sundance Film Festival Awards: 'Minari' Scores Double Top Honors – The Complete Winners List». Deadline Hollywood, 01-02-2020. [Consulta: 2 febrer 2020].
* ↑ «Zmagovalec občinstva na 36. festivalu LGBT filma». Društvo ŠKUC. [Consulta: 21 febrer 2021].
* ↑ «GLAAD Unveils Nominees For 32nd Annual GLAAD Media Awards; Deadline's New Hollywood Podcast Honored With Special Recognition Award», 28-01-2021. [Consulta: 25 febrer 2021].
* ↑ Pederson, Erik. «VES Awards Nominations: 'Tenet', 'Midnight Sky', 'Extraction', 'Soul' & 'Mandalorian' Among Titles In Visual Effects Hunt». Deadline, 02-03-2021. [Consulta: 2 març 2021].
* ↑ «DGA Awards 2021». DGA. [Consulta: 9 març 2021].
* ↑ «BAFTA TV 2021: The Winners and Nominations for the Virgin Media British Academy Television Awards and British Academy Television Craft Awards» (en anglès), 28-04-2021. [Consulta: 7 juny 2021].
* ↑ «Ted Lasso, The Handmaid's Tale, and Zoey's Extraordinary Playlist lead Inaugural HCA TV Awards Nominations – Hollywood Critics Association» (en anglès americà). [Consulta: 11 juliol 2021].
* ↑ «Welcome to Chechnya». Academy of Television Arts & Sciences. [Consulta: 13 juliol 2021].

## Enllaços externs

* Benvinguts a Txetxènia - Lloc web oficial